Det er alarmcentralen.
De folk er skøre.
De stalker os. De chikanerer os.
Hvad er dit navn?
Michael Barisone.
B-A-R-I-S-O-N-E.
Jeg er blevet skudt i hjertet!
411 Westmill Drive. 411...
En tidligere amerikansk OL-atlet er sigtet for to mordforsøg.
Han sårede en anden rytter, som boede og trænede på hans ejendom.
Det er krig, og det bliver afgjort nu. Vi er under belejring.
Politiet siger, da de ankom, fandt de en kvinde med skudsår
og den tidligere OL-atlet Michael Barisone.
Michael Barisone står til 60 års fængsel.
Hans advokater vil plædere for sindssyge i gerningsøjeblikket.
En sjælden strategi.
Han påstod, Lauren brugte sociale medier til at knække ham.
De er kunder ved vores stald. Situationen bliver værre og værre.
Vi frygter for vores liv.
Michael blev skubbet over kanten af Lauren Kanarek.
Kan sociale medier være et våben?
Det, Lauren Kanarek gjorde ved ham, var forfærdeligt!
Han huskede intet om, hvad der skete.
Jeg tror ikke på, man kan skyde nogen og ikke huske det.
Han malede et billede i retssalen.
Det er skuespil. Det er teater.
Ingen hukommelsesforstyrrelser sker kun ved forbrydelser.
Da han åbnede pengeskabet med pistolen,
vidste han, hvad han ville gøre.
Jeg tager mit liv tilbage.
Jeg mister meget blod.
- Okay... - Washington Township!
Okay, du er på 411 Westmill, Washington Township. Okay?
- Jeg... - Okay. Frue, hvor...
DEN 7. AUGUST 2019 BLEV EN KVINDE SKUDT VED EN STALD I NEW JERSEY
EN VOLDSHANDLING, DER RYSTEDE DRESSURVERDENEN
PARTERNE ER STADIG I GANG MED SAGEN, OG DE SØGER STADIG EN AFSLUTNING.
De fleste ved, når de er fire eller fem år gamle,
om de er hestemennesker eller ej.
Det vidste jeg, da jeg var i den alder. Jeg er et hestemenneske.
Symphony!
Jeg har seks heste.
De har hver deres helt unikke personlighed.
Evie, kom her.
Når man går ind i en lade, venter de altid på en.
Du er så dygtig.
Selv personer, der aldrig har været nær en hest...
Før dem til mig,
så skal jeg vise dem et mirakel.
Jeg viser, hvorfor heste er særlige.
Da Gud skabte hesten,
sagde Han til det storslåede dyr:
"Jeg har skabt dig som ingen anden."
De er som fra en eventyrbog.
De er som et eventyr.
Heste er fantastiske dyr.
De har været menneskets følgesvend i mange tusind år.
Hestefolk er folk, der forstår, at heste ikke bare er dyr,
der står og spiser græs et sted.
En hestepige er en, der kan lide heste?
-Det er en energi... - Eller kan lide at ride?
Hej.
Der er over otte millioner heste i USA, og måske dobbelt så mange ryttere.
Min far spurgte altid:
"Keder du dig ikke, når du bare rider rundt?"
Jeg tænkte bare: "Hvad?" At ride er det mest spændende i verden.
Kom så.
Lad os se hende gå.
Jeg er typen, som folk straks elsker og siger:
"Du er typen, jeg kan lide."
Men for andre virker jeg måske lidt frembrusende.
"Hvorfor lyder hun så privilegeret?"
De siger altid: "Privilegeret".
Jeg er overhovedet ikke privilegeret.
Jeg knokler løs.
Jeg gør det. Tak.
- Vil du? - Vent.
Rul den strammere op end normalt. Rul den strammere.
Jeg må tjekke dit arbejde.
Hvad?
Jeg må tjekke dit arbejde.
Bruger man nok tid på noget, bliver man bedre og bedre.
Og er man tålmodig i denne sport,
skal de rette folk nok hjælpe en.
I marts 2018 nævnte min daværende træner et navn:
"Jeg skal arbejde med Michael Barisone."
Til Grand Prix Special, Safir og Michael Barisone.
Jeg googlede ham og så, han var på OL-landsholdet i 2008.
Jeg siger ikke, at jeg ville være OL-atlet.
Mit mål som rytter var rejsen.
Jeg ville ride på mine heste hver eneste dag
og lære en masse fra en, der vidste mere.
Jeg startede til ridning som barn.
Jeg var elendig til spring.
Så jeg hældte mod dressur, fordi jeg var god til det.
Dressur er fransk og betyder træning.
Det er skønhed i bevægelse.
Damer på heste, også mænd. Og det har en lang historie.
Dressur er baseret på hestekunst på slagmarken,
hvor heste skulle gå sidelæns, frem og tilbage,
og lydigt følge rytterens kommandoer.
Man gør det med en særlig hovedstilling.
Kropsstilling.
Alt skal være harmonisk og rytmisk.
De ting må vi først indgyde i hesten.
At træne en hest handler om at lære hesten at acceptere anvisninger
fra ens ben og hænder,
så hesten lærer at være lydhør og accepterer rytteren.
Det er hårdt arbejde.
Vi beder hestene om at præstere til det yderste af deres atletiske evner.
Men de skal gøre det, som en danser i spring.
Det skal se let ud.
OL er en interessant konkurrence, især når det kommer til hestesport.
Der er 25 OL på et århundrede. Fire personer kommer på dressurholdet.
Så der er højst 100 mennesker i et århundrede,
der kan repræsentere deres land i legene.
To, en, tænding.
Den klub er lige så stor som dem, der flyver ud i rummet.
Men jeg ser mig som en dygtig rytter. Som en fremragende hestetræner.
Er det fair og rimeligt over for hesten?
Kan den mentalt forstå, hvad jeg beder den om?
De fleste professionelle, inklusiv mig, tjener penge på forskellige måder.
Vi træner ryttere og heste i vores stald.
Nogle kommer med deres hest.
Så holder jeg hesten for dem.
Nogle heste rider kunder aldrig på.
Andre vil have, at jeg eller en ansat skal undervise dem.
Det handler om kontakt og skub.
Opfører de sig forkert, skal du mærke det.
Forstår du?
Jeg underviste en af mine bedste elever i starten af 2018.
Kvinden sagde: "Forresten kommer jeg i marts.
Jeg vil gerne tage min elev med for at træne i en måned.
Hun hedder Lauren Kanarek."
Lauren Kanarek ringede.
Hun plaprede løs om, at hun vidste, hvem jeg var,
og kendte til min succes.
Hun ville komme og træne, og det ville være en stor ære.
Han sagde: "Træn med de bedste.
Tag til de bedste steder med de bedste trænere.
Du kan komme til OL.
Du har gode heste. Du har ambition. Du er dreven."
Han taler bare så godt.
Til sidste sagde jeg bare: "Hvor melder jeg mig til?"
Hawthorne Hill var mit fristed.
Det var mit fredfyldte sted.
I en smuk dal en time fra New York. Man skulle tro, det var Tennessee.
Det var idyllisk.
Jeg byggede meget af det selv. Med sved, blod og hjerte.
Det var designet som et campus.
Jeg var tilsynsførende for træningen.
Man får både mig og mit hold. Man får Justin Hardin, min højre hånd.
Man får Mary Haskins Gray.
Hun var dressurrytter og min kæreste på det tidspunkt.
Jeg boede på ejendommen.
Mary Haskins Gray boede ofte hos mig.
Og Lauren boede i lejligheden med sin kæreste, Rob.
Hendes far var meget involveret: "Bare send regningerne til mig."
Lauren havde to heste på det tidspunkt, som Michael skulle træne.
Michael inviterede hende op: "Jeg har tilfældigvis et sted.
Det er smukt indrettet, og Lauren kan bo der."
Fedt, så var hun i nærheden.
Syv minutters gang fra stalden, som var samme sted.
Så var der styr på det. Lauren havde et sted at bo og to heste.
Alle var glade.
Okay, læn dig tilbage.
Lad hende ikke trække biddet ned.
Godt changement. Lav et til.
Man skal have en vis mængde tillid
til ens træner og ens hest.
Det havde Michael og jeg.
Klem benene og læn dig tilbage. Pres op og ud.
Hold da op. Halleluja!
- Halleluja! - Josie, se Lauren, der flyver rundt!
Han løste hurtigt problemer.
Godt. Hænderne sammen. Hold kontakten.
Godt. Fortsæt frem ind i...
Han gjorde det, han havde lovet.
Han gjorde mig til en bedre rytter.
Men jeg lærte hurtigt, at stort set alle andre der
var som en kult i deres besættelse af:
"Han skal få mig til OL."
Han sagde: "OL er ikke et mål. Det er en drøm.
Og alle disse mennesker deler den drøm."
Jeg sagde: "Hurra for dem.
De har en drøm. Jeg har en. Alle har en drøm."
Det er et billede af autoritet.
Når jeg ser dig sidde der, fortæller din fremtoning,
at du bestemmer.
Det er autoritet.
I dressur er tre ting nødvendige for en vinderkombination.
Man skal have en god træner, en god rytter og en god hest.
Og udover det kræver det en masse penge.
Det kaldes "kongesporten" af en grund.
At tage til Europa og konkurrere er nødvendigt for alle i sporten.
Transport tur-retur koster 25.000 dollars for ét show,
og det inkluderer ikke hestepasser, udstyr og gebyrer.
Herhjemme skal man have en hestetrailer, der koster 125.000 for en anstændig slags.
Hesten skal have nye hestesko hver fjerde uge,
hvilket koster 500-700 dollars.
Vi siger ofte: "Er det en billig hest? Hvor meget?" Det er 50.000.
Det er svimlende dyrt.
Jay-T er en hest, jeg købte i 2006.
Han var en fantastisk atlet.
Min ekskone og jeg ejede ham.
Og vi lavede en aftale.
Jeg skulle ride og konkurrere på hesten,
og så sælge den.
JJ!
Hej, min ven.
Det er almindeligt, at vi hestetrænere
lader en mindre dygtig rytter ride på en bedre hest fra tid til anden.
Det lader dem mærke noget.
Lader dem mærke, hvordan det skal føles, og hvor de er på vej hen.
Det gjorde Justin Hardin med Jay-T.
Han lod hende ride på hesten.
Justin sagde: "Vi har en hest, som du vil synes godt om. Prøv ham.
Vi lader ikke alle ride på denne hest, for han kan være lidt besværlig."
Så snart jeg steg op, sagde de: "Bare vær forsigtig, så går det."
Jeg satte mig op. Han føltes fantastisk.
Jeg kunne mærke en kugle af energi under kroppen.
Jeg tænkte: "Den hest bliver min en dag."
Så dygtig.
Til sammenligning var hendes heste som Toyota Corollaer.
Jay-T var en Corvette.
Vi lod hende køre en Corvette. Én gang.
Desværre satte det gang i en lavine.
Skarpt sving og lige over ringen!
To dage efter rideturen
lagde Lauren videoer på nettet, hvor hun rider på min hest.
JJ! Jay-T! Rob, du ser så lille ud ved siden af.
I juli 2018 deltog Lauren Kanarek i shows på min hest.
Hun lejede en Corvette fra Hertz og besluttede, at den var hendes.
Hun havde faktisk kapret min hest,
og det var en katastrofe.
JAY-T REGISTRERING PÅ LIVSTID
Hun devaluerede ham, og det måtte ikke fortsætte.
Jeg sagde: "I må ikke fremvise den hest."
Så kom de efter mig i stalden og skreg ting efter mig.
Jeg var bange for dem.
Jeg er en kylling. Jeg har aldrig været i slåskamp.
Og de truede mig. Hendes far sendte mig beskeder.
"Jeg tager dine penge og sagsøger dig. Jeg knuser dig." Den slags.
Jeg stod over for endnu en advokatregning,
og jeg havde skilsmissen i forvejen.
Jeg var i panik, for jeg ville ikke have tæsk eller sagsøges.
Så jeg kapitulerede.
Jeg blev truet, skubbet og afpresset til at sælge min hest for en slik.
At han blev mobbet til at sælge den, er den største omgang pis.
Okay? Punktum.
Jeg var på vej til et show, som Michael havde trænet mig til,
da Rob fortalte, at Jay-T var blevet taget ud af traileren.
Michael sagde, han ikke måtte tage med. Så jeg løb straks til kontoret.
Jeg spurgte Michael: "Hvad sker der?" Hvorfor er han ikke i den trailer?"
Han var i panik og flippede ud, som jeg aldrig havde set før.
Han sagde bare: "Jay-T må ikke komme med."
Han var nødt til straks at sælge hesten.
Jeg spurgte: "Hvorfor? Hvad sker der?" Han sagde: "Det er skilsmissen."
Jeg sagde: "Jeg kan købe ham. Vil det hjælpe?"
Og pludselig faldt han til ro.
Han tog med glæde imod pengene.
Hesten var min.
Det var afgjort.
Eller det troede jeg.
Hej.
Dygtig, Jay.
- Få ham op. Er selen på? - Ja.
- Stramt nok? - Ja.
Stop. Åh gud, Rob.
- Hvad? - Stop. Se, hvad der er sket her.
- Vent. - Stop. Rolig!
- Lad mig trække... - Slip.
Slip nu tøjlerne. Stop. Rolig.
Rob?
- Ja? - Giv mig en pisk.
Tjek bordet.
Det kan jeg ikke. Giv mig en pisk.
Rolig! Han er meget bange.
- Bare fokuser og gør det igen. - For pokker.
Vi har ikke rigtig talt om hendes niveau som rytter.
Tænk på baseball.
Jeg har spillet på et World Series-hold.
Mary Haskins Gray og Justin Hardin var spillere
på et tophold i den lille liga.
De var på nippet til at rykke op i den store liga.
Okay?
Lauren Kanarek er...
...i lilleputligaen for niårige.
Et flyvende changement. Det var sent på den. Om igen.
Rob, lige nu.
- Rolig. - Klokken er 18.30.
Rolig. Rob, hører du efter?
- Rob? - Ja.
- Lytter du? - Jeg taler med nogen.
Så uhøfligt. Jeg spørger dig... Glem det.
Du har intet valg nu.
Jeg underviser OL-atleter, ikke andenrangsryttere.
Nogle gange var det Mary Haskins, der underviste Lauren.
Mary Haskins er det største fjols,
der ikke ved noget som helst om ridning.
Jeg begyndte at få beskeder fra Lauren om,
at de ansatte ikke gjorde det godt,
og at de var ansporet af Michaels kæreste, Mary Haskins.
I april holdt jeg et møde med Rob, Lauren og Michaels kæreste, Mary Haskins.
Lauren skreg over, at folk intet gjorde, og Mary Haskins sagde til hende:
"Du kommer ikke engang og rider, så du skulle nødig snakke.
Man skal knokle."
Der opstod skrigekamp mellem dem.
Jonathan og Goodwin prøvede at styre hende,
og jeg tog mig af Mary Haskins.
Til det møde sagde Mary Haskins: "I skal væk."
Michael sagde til hende: "Luk røven, Mary Haskins.
Jeg har en aftale."
"Luk røven." Det har jeg aldrig nogensinde sagt til en kvinde.
Han lod sin kæreste slippe afsted med det
i stedet for at sige: "Stop det lort."
Michael prøvede hele vejen at brænde lyset i begge ender,
indtil det sidst brændte ind til midten.
Rose, til venstre. Er dit højre bagben hævet?
Blink en gang for ja, to for nej.
Okay, vi går tilbage nu.
Jeg mødte Michael i 2018.
Min datter meldte sig til hestetræning hos ham.
Hestefolk er sære.
Det er ikke unormalt, at man har besværlige kunder.
Ja, det sidder fast.
Vi har en tendens til at ignorere det, fordi sådan er branchen bare.
Jeg mødte Lauren første gang til et show ved New Jersey Horse Park.
Ja, du er så dygtig.
Jeg vidste med det samme, der var noget galt med hende.
Rob, hvad er der sket med posen?
Rob, vi har vist ikke brugt denne bidløse tøjle.
Rob?
Rob, kan du høre mig?
Hun havde en energi, der var så hektisk og manisk,
at det gav mig migræne, så jeg måtte gå væk fra hende.
Det var så forstyrrende, og det gik mig på nerverne.
Det var forfærdeligt.
SUN TZU: KRIGSKUNSTEN TILGANG: UNDGÅ KRIG
KAN KRIG IKKE UNDGÅS, VIL DEN SEJRRIGE KRIGER VINDE FØRST
OG SÅ GÅ I KRIG.
SLÅ OP
Ved Hawthorne Hill var der en del spændinger
mellem Lauren og Mary Haskins.
Lauren kom med krav og insisterede på bestemte ting.
Der var bare uro.
BÆSTET HAR ENDNU IKKE MØDT DET SLUMRENDE BÆST I MIG
Vi var venner på Facebook,
så jeg kunne se, når hun skrev ting.
DET ER MULIGVIS PÅ TIDE AT DRAGE I KRIG.
SPARKER MAN KONSTANT TIL DET SOVENDE BÆST,
VÅGNER DET TIL SIDST!
Man kan ikke afvise alle besværlige typer, men når det krydser grænsen
fra besværlig til farlig...
Mange af dem bruger skakbilleder.
"Kongen er blevet fanget og dræbt."
"Dronningen skal ofres for at beskytte tårnet."
"Tårnet smuldrer."
Hvem har tid eller energi til at skrive alt det?
I dressurmiljøet så folk de chokerende ting, der blev skrevet.
Jeg skrev de ting, så han kunne forstå, at problemet var,
han lod sig lede af sin kæreste.
Hun gjorde det umuligt for mig at ride.
Mit navn står på brevpapiret.
Jeg rider med søde damer, ældre folk og børn.
Laras datter var en 16-årig pige, der boede hos mig. Jeg havde ansvaret.
Jeg var meget bekymret over situationen ved Hawthorne Hill.
JEG ER MODIG, JEG ER MØRBANKET
JEG ER DEN, JEG SKAL VÆRE
DET HER ER MIG
PAS PÅ, HER KOMMER JEG
Der var fjendskab mellem de to kvinder.
Det er nok ikke nemt, når det er en vigtig kunde og ens kæreste,
men Michael måtte finde ud af det.
Det går ikke.
Du kan ikke svine os til på internettet.
Han kom og skreg ad mig.
Hvem tror du, at du er?
Jeg ville ende som et nul i sporten, hvis han ringede rundt.
Min karriere ville være slut.
Han var der for at gøre det klart, hvem der bestemte i denne sport.
Hvem bestemmer i hans lade?
Hvem styrer tingene? Hvem er de magtfulde mennesker?
Og hvad kan de gøre?
I hesteverdenen er omdømme afgørende for succes.
Det er noget, man gør sig fortjent til.
Hele ens liv handler om den ene ting.
Hvis han siger: "Jeg ødelægger din karriere med ét opkald,"
er det ikke for sjov.
For Michaels venner har magten til at få mig udelukket fra sporten.
Mit liv, mit levebrød, og min ridekarriere var i fare.
Jeg tænkte: "Så dræb mig."
Måske ikke bogstaveligt talt, men måske: "Få det overstået. Tag livet af mig."
BEVAR ROEN. BARE LIDT ENDNU.
Lauren Kanarek blev underlig og ustabil.
OG SÅ...
Klokken tre om morgenen
var hun ude i skoven bag stalden
og skrev kryptiske beskeder på nettet.
Lauren gik ikke til angreb.
Lauren gik i defensiven med opslag: "Her er, hvad der sker."
Michael har magtfulde venner, tidligere OL-atleter,
og Lauren har kun Facebook til at udtrykke sig offentligt.
JULI 2019 EN MÅNED FØR HÆNDELSEN
Alarmcentralen. Hvad er problemet?
Jeg gjorde, som man skal gøre.
Hvad vi lærte som børn. Ring til myndighederne.
En betjent skal komme og få styr på de her folk,
så de ikke truer os.
Vi er ordentlige mennesker.
- Okay. - Det går rigtig skidt.
De er en samfundstrussel.
Hvis jeg skal have et polititilhold, så er det fint.
Det er en krig, og den slutter nu.
Jeg har fået nok af dem. De skal væk.
Det er en civil tvist.
Han bruger politiet som våben til noget, de slet ikke må gøre.
De sagde til ham: "Stop med at ringe. Vi løser ikke civile tvister."
Lauren var i laden og hørte snak om,
at nogen ville tæve dem eller noget, og hun var bekymret.
Jeg sagde til Lauren: "Vi bør anskaffe noget til at optage lyd."
OPTAGELSER AF MICHAEL OG MARY
Politiet vil bare sende lorten videre. Han siger, det er en civil sag.
Det er derfor, du skal blive ved med at ringe,
så du får skubbet byrden over på politiet.
- Hun er old school. - Hun har brug for en lærestreg.
Vi gjorde det, da vi tænkte, der ville ske en forbrydelse.
I så fald ville vi gerne have beviser for, at de havde planlagt forbrydelsen.
AUGUST 2019 1 UGE FØR HÆNDELSEN
Jeg tager mig af det her.
Hun skal drives helt ud af amtet.
Ingen kan give livstidsbandlysninger udover SafeSport.
- Ja. - Og de giver...
JEG BLIVER MOBBET AF EN KÆMPE MAND. JEG ER BANGE.
DET ER KOMPLICERET. VED IKKE, HVAD JEG MÅ SIGE.
MEN SAFESPORT VIRKER OPLAGT HER.
SLÅ OP
Men kan ikke ringe til politiet:
"Nogle folk truer med at få mig smidt ud af min sportsgren.
Anhold dem venligst." Nej.
SafeSports opgave er at sørge for,
at magtfulde folk ikke har lov til at gøre sådan noget.
Der er et stort problem i ridesport.
Mange trænere har fået livstidsforbud af SafeSport.
Michaels store frygt var ikke at kunne konkurrere.
LAV EN ANMELDELSE
Jeg ringede til deres hotline og meldte ham til SafeSport.
Det handlede om mobning, chikane og magtmisbrug.
Men personen, der interviewede mig, spurgte konstant:
"Er der mindreårige på stedet? Hvor bor de? Hvad laver de?"
6 DAGE FØR HÆNDELSEN
En lastbil kom op og stoppede lige foran stalden.
Lauren Kanarek talte i telefon, mens hun gik rundt.
"Jeg gør alt i min magt
for at ødelægge alt, Mary Haskins elsker!"
Mary Haskins havde to små børn, jeg behandlede, som var de mine egne.
Hun sagde: "Mine børn skal ikke være nær de folk."
OPTAGELSE AF MICHAEL OG MARY
Hvis der sker noget...
- Ved du vad? - Du har talt om...
Du har allerede talt om at rejse væk.
Jeg forlader dig ikke, Michael. Jeg forlader dig ikke.
Vi havde samtaler,
hvor vi bagefter fik hånende beskeder, som om de lyttede.
Lauren sagde til mig:
"Nu ved du, at den dejlige dame ikke forlader dig."
Jeg sagde til Mary: "Jeg tror, de aflytter os.
Jeg aner ikke hvordan. Hvordan kan de høre os?
Har nogen hacket en mobil? Justins? Tal ikke i mobil.
Overvåger de mig?"
Hvorfor gjorde de det?
Man begynder at tænke, væggene har ører, og at mørket har øjne.
Jeg fandt et indlæg, hvor jeg indså,
at Lauren Kanarek fortalte folk, hvad hendes plan var.
Hun fortalte folk, at hun havde gjort eller ville gøre noget slemt.
Hun sagde...
Der var memes om at være glad, og at alt bare var solskin.
Og så skrev hun:
"Men modsat hvad Mr. Rogers siger,
er alle dage ikke en solskinsdag i nabolaget.
Nogle naboer er skumle,
og de bruger hemmelige optagere,
som de en dag vil bruge til at ødelægge dit liv."
4 DAGE FØR HÆNDELSEN
Jeg fik SMS'er i går, hvor...
De har aflyttet mig i min anden bygning, hvor vi holder til,
som om vi er gidsler.
Politiet blev tilkaldt igen.
Det ser ikke godt ud. Vi er under belejring her.
De sagde, vi stalkede og chikanerede dem. Seriøst, har du mødt os?
Jeg ved ikke, hvad jeg gør.
- Er der blevet nævnt våben? - Nej.
3 DAGE FØR HÆNDELSEN
Politiet er blevet tilkaldt grundet noget chikane,
men jeg var slet ikke i stalden.
Men jeg besluttede at optage det, hvilket jeg gør nu.
Bliv her. Gå ikke væk.
-Tal ikke med dem. - Nej, jeg taler med min ven.
Ruth Cox var en klient og ven.
Hun var Mary Haskins' partner på et par heste.
Ruth Cox var på vej fra North Carolina aftenen til den 2. august.
Jeg sagde til Ruth: "Har du taget den pistol med?"
Fordi jeg vidste, hun rejste med en 9 mm-pistol.
Hun sagde: "Ja."
Jeg sagde: "Put den i pengeskabet, så den er sikker.
Politiet sagde, intet må ligge fremme."
Hun hentede den,
og vi puttede den i pengeskabet.
Det var ved at eskalere ud af kontrol.
Jeg ringede til forbundet, politiet og advokaterne
og sagde: "Få nu styr på det."
Det var helt ude af kontrol.
Natten mellem 2. og 3. august
var hun ude i skoven, hvor hun gik rundt om stalden klædt som ninja.
Jeg var i total panik over, hvad pokker der ville ske.
Ville de dræbe nogen eller starte en brand?
Hvad ville der ske?
De er skøre. De stalker os. De chikanerer os.
- I aftes var der et Facebook-opslag. - Vent.
Hun skriver chikanerende på Facebook lige nu, ikke?
Det var i går aftes. "Alle bør være bekymrede.
Jeg er ikke ansvarlig for mine andre personligheder, når de er truede."
Det er bindegalt. Jeg har en familie.
Jeg prøver at gøre alt rigtigt.
Alt.
Jeg råber på hjælp.
Vi frygter for vores liv.
Kom nu og fiks det.
Det gør en ansvarlig borger.
De sagde, jeg kunne rende og hoppe.
Det er tredje gang. Og jeg får ingen hjælp.
Jeg levede mit liv i det fællesskab, jeg selv havde skabt.
Folk kom og gik. Vi fik venner, holdt fester til jul og thanksgiving.
Jeg kunne tænde op i pejsen og se min hund sove ved varmen.
Jeg kunne hugge mit eget brænde. Det var idyllisk.
Og så kom disse hjemløse ind.
Jeg kaldte dem terrorister. De lavede en mini-11. september på mig.
Jeg tager mit liv tilbage.
7. AUGUST, 2019 DAGEN FOR HÆNDELSEN
Jeg stod i gården, da en grå vogn kørte op.
Den stoppede lige ved siden af mig,
og en mørkhåret dame steg ud.
Hun sagde: "Jeg er fra børneforsorgen."
Hun ville tale, så vi gik ind på kontoret.
Jeg satte mig ned med hende og Mary Haskins.
"Hr. Barisone, jeg vil kun tale med frk. Gray."
Jeg stod i klubrummet.
Jeg sværger, jeg stod der og hørte ordene: "Seksuelt misbrug."
Og min krop blev pludselig tusind grader varm.
Som om en blæselampe tændte på mig.
Hele min krop svedte og brændte.
Som om nogen strammede et reb om min hals.
Jeg kunne ikke få vejret.
Jeg greb telefonen. "Hvem skal jeg ringe til?
Politiet. Nej, de vil ikke hjælpe. Ingen hjælper."
Jeg snurrede rundt, lysene var sådan.
Jeg mistede balancen og bang...
Jeg husker at miste balancen, før alt bare gik i sort.
Jeg hørte lyden af grus.
Først var det svagt,
og så blev lyden højere.
Jeg løb straks op og fik fat i Rob.
Michael var her.
Jeg vidste ikke hvorfor...
Vi havde ikke talt sammen i nogle dage.
Rob steg ned fra terrassen og spurgte: "Michael, hvad vil du?"
Han sagde: "Hvordan stopper vi det? Jeg ønsker ikke krig."
Jeg gik over til ham.
Og han stirrede bare på mig.
Der var noget galt.
Pludselig trak Michael en pistol og skød mod mig. Bang-bang.
- Alarmcentralen... - Jeg er skudt i hjertet.
- Okay... - 411 Westmill Drive...
- Hvor er du?
Jeg mister meget blod.
Michael Barisone skød mig.
Lig stille, for helvede!
- Hej? - Undskyld?
Kommer der en ambulance?
Betjente er sendt afsted.
Jeg var på trafikpatrulje.
Vi fik besked om en skudepisode på Westmill Road 411.
Det var stressende, og alarmcentralen havde ikke meget information.
På vej op ad indkørslen åbnede jeg bildøren og trak min pistol.
Hvis du rører dig, slår jeg dig kraftedeme ihjel!
- Fatter du det? - Jeg er skudt!
Fatter du det?
Jeg så en mand med ansigtet i jorden med en anden oven på ham,
og en kvinde lidt til venstre, der var blevet skudt.
Jeg råbte: "Hvem skød?"
Det var ham her!
Lige her! Pistolen er under ham.
Jeg rullede hr. Barisone rundt. Hans hånd var åben.
Der var en 9 mm-pistol med slædelåsen tilbage lige ved hans hånd.
Jeg sikrede våbnet.
Så fokuserede jeg på frk. Kanarek.
Brystforbinding!
Hent brystforbinding!
Blev du skudt én gang?
Hun var meget bleg og sagde ikke så meget. Hun sagde: "Hjælp mig."
Baseret på hendes udseende var der stor chance for,
at hun ikke overlevede.
Da flere betjente kom til stedet, fik vi flyttet hr. Barisone.
Han sad ved en anlægsvogn og ventede på lægehjælp.
Mens han sad med ryggen mod traileren, stirrede han ud i luften
og gentog tre gange: "Jeg har haft et godt liv."
Jeg ankom til hospitalet, og aner ikke, hvad der skete.
En læge kom ind og sagde:
Vi kan ikke holde blodtrykket, vi må..."
Jeg har glemt det, men hun skulle hurtigt til operation.
Nu vidste vi, det var alvorligt. Det var vel om onsdagen.
Jeg fik lov til at se hende, og hun havde...
...så mange rør i munden og næsen, og bandager og...
Vi vidste ikke, om hun klarede den.
Jeg åbnede øjnene.
Jeg havde ingen anelse om, hvor jeg var.
Der kom rør ud af min venstre side,
og jeg kunne se maskiner.
Der var maskiner overalt.
Da begyndte jeg at tænke:
"Måske er jeg ikke i limbo eller et sted imellem.
Måske er jeg på et hospital, men hvorfor husker jeg intet?
Hvorfor husker jeg ikke, hvordan jeg havnede her?"
Min mor kom smilende ind.
Hun sagde: "Du er blevet opereret.
Du er lige vågnet. Du har været i koma.
Lægerne kommer nu."
Så begyndte jeg langsomt at huske bidder.
Jeg glædede mig til at komme i retten og vidne.
Sagen var ligetil.
Hvad kunne dog gå galt?
En OL-atlet er sigtet for drabsforsøg.
Han var med på OL-holdet i Beijing i 2008,
og var 2009 Sportsman International Horseman of the Year.
Politiet siger, de stadig efterforsker.
Jeg vågnede.
Og jeg husker at se på min arm,
der var dækket fra skulderen ned til min hånd.
Jeg kunne ikke bøje den. "Hvad fanden?
Hent min advokat."
Jeg er den bedste til det, jeg gør.
Jeg reklamerer ikke.
Jeg har ingen hjemmeside.
Jeg har kun 43 år, hvor jeg har lagt hjerte og sjæl i hver sag.
Det overtager mit sind, min sjæl, og jeg giver alt, jeg har,
for i hver sag er nogens liv i mine hænder.
Jeg tog til fængslet i Morris County og blev placeret i et rum.
Pludselig åbnede døren,
og Michael kom ind.
Han sagde...
Jeg husker ikke, jeg var der.
Nogen har ødelagt mit liv, og det var med overlæg.
Først vidste jeg ikke, hvad jeg skulle tro,
men så fortalte han om Lauren Kanarek.
Hun angreb mig på Facebook.
Et nådesløst angreb.
Hun skrev: "Kongen skal dø, dronningen skal dø, våben klar."
Hvem aflytter folk sådan?
Hvad er du ude på?
Jeg havde ringet til alle fra rytterforbundet til politiet.
Jeg prøvede med e-mails og telefonopkald til Washington Townships politiafdeling.
Jeg kan nummeret udenad. Det er 908-876-3232.
Da jeg skulle finde den rette vinkel på Michaels sag,
var det tydeligt, at jeg skulle gå efter et psykiatrisk forsvar.
Kun meget få tiltalte lykkes med at plædere sindssyge i gerningsøjeblikket.
Forsvaret siger, at på gerningstidspunktet vidste den tiltalte ikke, det var forkert,
grundet en svær mental lidelse eller defekt.
...benyttes kun i én procent af alle straffesager i landet.
Jeffrey Dahmer forsøgte det, og nævningene afviste det.
Selvom han indrømmede at kannibalisere sine ofre.
John Wayne Gacy dræbte 33 børn. Nævningetinget afviste hans påstand.
Hvorfor lykkes det så sjældent med det forsvar?
Fordi det sjældent er troværdigt.
Chris Deininger er holdets juridiske ekspert.
Basis for sindssyge i gerningsøjeblikket
er en mental sygdom eller defekt på gerningstidspunktet,
der ikke lader dig skelne ret fra forkert og hindrer adfærdsregulering.
Det var vores holdning, at Lauren Kanarek havde drevet Michael Barisone til vanvid.
Da skyderiet skete, led Michael af vrangforestillinger,
og derfor var han ikke ansvarlig for sine handlinger.
Det er et sjældent brugt forsvar,
hvor de påstår, at Lauren brugte sociale medier til at knække ham.
At en mand pludselig bliver psykisk syg så sent i livet, er meget usandsynligt.
Han kan få op til 60 års fængsel.
Hvem tager sådan en sag?
Hvem finder på et forsvar til sådan en sag?
Jeg mente, jeg kunne gøre det.
INDLEDENDE BEMÆRKNINGER 28. MARTS 2022
Tak, nævninge. Vi er klar til at begynde retssagen.
Først med indledende bemærkninger.
Okay, stille på settet!
Man kan ikke beskrive presset og intensiteten.
Jeg gik ind i retssalen, og dommeren sagde, at nu var det min tur.
Det øjeblik overgik alt andet i mit liv.
Da jeg rejste mig, gik hen til nævningene
og sagde mine første ord.
"Hjælp! Jeg..."
"...frygter for mig liv. Nogen..."
"...må hjælpe mig!"
Det var råbene om hjælp, der kom fra Michael Barisone.
Det er en tragedie,
at Lauren Kanarek blev skudt den dag.
Når det er sagt, så er der en anden tragedie.
Den tragiske historie om Michael Barisone.
Alle mennesker har et bristepunkt.
Sagen handler i virkeligheden om,
at Lauren Kanarek og hendes kæreste
planlagde at knuse denne mand og drive ham til vanvid.
Tak, hr. Bilinkas.
Hr. Schellhorn?
Skal jeg projicere mere?
Jeg er Chris Schellhorn. Viceanklager i Morris County.
En del af anklagerens rolle er at repræsentere forbrydelsens ofre
og skaffe retfærdighed på deres vegne i retten.
Godmorgen.
Tak, fordi I er her og sidder i nævningetinget.
Det er et stort pres, når man har indledende procedurer,
for man skal vinde tillid hos nævningene og være overbevisende.
Vi afholder denne retssag på grund af den tiltaltes valg
den 7. august 2019.
Hans valg om at tage en pistol,
pege den mod Lauren og skyde to gange,
for derefter at skyde mod Rob.
Vi vidste, vi var velforberedte og havde en sammenhængende teori om,
hvorfor skyderiet skete,
og hvad der skete op til skyderiet.
Det er denne mand, der er tiltalt.
I vil måske høre grimme ting
om Lauren, Rob, Mary Haskins eller andre.
Men intet af det retfærdiggør, at man skyder nogen.
Vi så på anklagerne og sikrede, vi havde nok beviser til nævningene,
så det var hævet over begrundet tvivl.
Vi følte, at vi havde nok til det.
FORSVARET
Til et sindssyge-forsvar skal man have en ekspert.
En psykiater, som har evalueret klienten.
Hans diagnose er, at den juridiske definition er til stede.
Næste vidne.
Forsvaret indkalder dr. Steven Simring.
Jeg prøvede at vise, at Lauren Kanarek havde planlagt
at ødelægge Michael Barisone.
Doktor, hvad er din opfattelse efter at have gennemgået alt i sagen.
Efter min mening har hr. Barisone to diagnoser.
Den første diagnose er vrangforestillinger.
Den anden diagnose er kronisk depressiv lidelse.
Dr. Simring var enig,
og han mente, at Michael Barisone blev drevet til det af Lauren Kanarek
og derfor ikke var ansvarlig for sine handlinger.
Når man har vrangforestillinger, kan man ikke tales ud af falsk tro.
Den falske tro var,
at Lauren Kanarek ville udslette ham,
og han gjorde alt for at beskytte sig mod den vildfarelse.
Hvad angår selve hændelsen,
så kunne han aldrig give specifikke detaljer...
Korrekt. Han gav hverken mig eller politiet detaljer.
Kunne han se forskel på rigtigt og forkert?
Ikke på tidspunktet for hændelsen.
Michael Barisone har ingen anelse om, hvad der skete.
Det er svært for nævninge at sluge.
Kan filmen knække så meget, at man intet husker?
Vi havde en læge, der sagde det.
Vi viste, at folk havde set tegn på, Michael var ved at knække.
Har du set Michael bryde sammen i forbindelse med ting på sociale medier?
Han blev mere og mere bange.
Han faldt fra hinanden og gik i panik.
Kan du beskrive dine observationer
de sidste to-tre dage før skyderiet?
Han var nærmest katatonisk.
Han havde hverken sovet eller spist...
Et blankt udtryk.
Alle retssager har op- og nedture.
Hver dag er en kamp.
I sidste ende er det kun vigtigt,
at man vinder krigen.
- Anklageren indkalder Lauren Kanarek. - Lauren Kanarek.
Sværger du, at dit vidnesbyrd i denne sag vil...
Udforskningsfasen er normalt først en lille sagsmappe.
Men i dette tilfælde var det 30-40 DVD'er.
Der var tonsvis af SMS'er.
Lauren Kanareks Facebook-konto udgjorde 19.800 sider.
Krydsforhør, hr. Bilinkas.
- Goddag, frøken Kanarek. - Goddag.
Hvad angår din Facebook-konto,
så skrev du dagligt ting, ikke?
Korrekt.
Jeg havde brugt over 100 timer på at gennemgå alle hendes indlæg.
Jeg følte, at jeg kunne ødelægge hende.
"Én gang utro, altid utro."
"Hun er det rene afskum. Våben klar."
Sagde du det?
- Sandsynligvis. - "Det er på tide at gå i krig."
Gå tilbage til forrige indlæg om...
- Jeg har meget mere. - Okay.
Ed og jeg forsøgte at få den sandhed ud af vidnet, som de forsøgte at skjule.
Husker du at sige: "Kongen bliver dræbt, dronningen bliver ofret"?
Jeg ved det ikke. Jeg talte om et skakspil.
Måske var der en analogi, men...
Men analogien handlede om Michael Barisone og Mary Haskins, ikke?
Helt sikkert.
De ting, Lauren Kanarek havde gjort,
var nok til at drive enhver til vanvid.
Sagde du:
"Det her er mig. Pas på, for her kommer jeg."
Jeg sagde: "Ja."
Det her er mig
Pas på, for her kommer jeg
Det var vist et citat fra The Greatest Showman.
Han var så ussel, at han tog noget,
der åbenlyst ikke handlede om mord, skænderi eller fjendskab.
Det husker jeg intet om.
Jeg fremhævede kun ting, som kunne hjælpe nævningetinget.
Efter at have fremlagt mange dokumenter,
der viste, hun havde sagt dit og dat,
stillede jeg det afgørende spørgsmål.
Havde du en plan om at ødelægge Michael Barisone?
På et tidspunkt.
Så snart hun sagde det, tænkte jeg, at spillet var vundet.
Vi stopper for i dag. Tal ikke om sagen.
Du må gerne træde ned.
Den slags spørgsmål og svar giver et indtryk af,
at man forsøgte at knække ham.
Bilinkas bruger et ord, som jeg tolker på en anden måde.
I mit sind tænker jeg,
han ikke har gjort andet end at chikanere og mobbe mig og ødelægge mit liv.
Han skulle ikke ødelægges, men stoppes.
Michael Barisone...
...blev skubbet ud over kanten af Lauren Kanarek.
Rendyrket ondskab.
Hr. Schellhorn, har anklageren vidner til gendrivelse?
Ja, dommer.
Vores tilgang var, at man ikke må skyde folk.
Og Michael Barisone gik meget langt for at dræbe Lauren Kanarek.
Det var hans formål.
Vi indkalder dr. Louis Schlesinger.
Okay, dr. Schlesinger.
Fandt du nogen tegn på vrangforestillinger,
da du undersøgte Michael Barisone?
Nej. Ingen beviser overhovedet.
Dr. Schlesinger fandt ingen tegn på vrangforestillinger, ingen beviser.
Dette er forfalsket hukommelsestab.
Han påstår kun, at han ikke husker den kriminelle handling.
Han husker alt andet perfekt. Seriøst?
Hvis man har god hukommelse som ham,
og man kun glemmer kriminel handling, er det et rødt flag.
De malede ham som en storslået OL-atlet,
der blev knust.
"Hvorfor er det sket? Det må være disse menneskers skyld.
For vi kendte ham sådan her, og nu er han sådan."
Han var en tyndslidt mand, hver gang nævningene var der.
Han spillede ekstra skør.
Når nævningene ikke var der, tog han noter.
På et tidspunkt talte vi om et Twitter-opslag.
Michael skrev:
"Når man har deltaget i OL, har man magten. Jeg gør, hvad jeg vil."
Skrev han på Twitter: "Jeg gør, hvad jeg vil?"
Noget i den stil. Jeg parafraserer.
Ligesom du lidt har gjort, men ja.
Han fik en seddel fra Michael.
Skøre Michael, der banker hovedet mod bordet...
Han skærer ansigter,
men har fornuft og virkelighedssans nok til
at give sin advokat en note.
"Tilføj det her."
Overrasker det dig at høre,
Michael Barisone ikke har en Twitter-konto?
Han er ikke stadig skør. Sådan var det ikke.
Han påkaldte sig sindssyge for dengang. Hvorfor fremstod han stadig skør?
Er hr. Barisone til stede her?
Det er vist Michael ved siden af sin advokat.
Selvom han så anderledes ud dengang.
Da jeg så ham, fremstod han velplejet og passende,
og nu ser han forpjusket ud og...
Han så ikke sådan ud.
Det er skuespil. Det er teater.
Kan man ikke gennemskue det, bør man ikke sidde i et nævningeting.
En af udfordringerne er, at de arbejdede sammen.
De boede på samme ejendom.
De havde måske hver deres mål.
Skrev Michael Barisone på et tidspunkt til dig,
at han ville gøre det ulideligt for dem at blive?
"Jeg gør det så ulideligt for dem, at de vil tigge om at komme væk...
Vent og se. Det her er jeg god til."
Ja.
Lauren drev Michael til vanvid,
fordi hun sagde slemme ting om ham og meldte ham til SafeSport,
og samtidig gjorde Michael Barisone og Mary Haskins det samme mod Lauren.
JEG MÅ FINDE ALLE, DER ER BLEVET RØVRENDT
AF LAUREN, ROB, LAURENS FAR... LANDMÆND, DYRELÆGER, TRÆNERE.
ALLE.
JEG FÅR HENDE BANDLYST PÅ LIVSTID.
Har du eller tiltalte klaget direkte til USEF over Lauren Kanarek?
Ja.
Vi argumenterede, at hans opførsel ikke passede med en, der var bange.
Han fik sin advokat til at sende hende falske udsættelser.
Michael ville ikke starte en udsættelse.
Han ville skræmme hende til at flytte ud, så...
Vi rejste ikke, fordi vi ikke kunne.
De ringede til andre og talte grimt om os.
Staldene, der skulle have hestene, ville pludselig ikke.
Michael Barisone sagde aldrig direkte til Lauren:
"Du er ikke velkommen her. Du skal gå."
I stedet prøvede han med fordækte metoder at få hende væk.
Da det ikke virkede, tyede han til vold.
Der er flere tilgange til at føre en sag.
Nogle sager kræver drama i begyndelsen.
I andre skal dramaet øges til det sidste.
Angiv venligst dit navn, og stav dit efternavn.
Ruth Pinnix Cox. Mit efternavn er C-O-X.
Tak.
- Værsgo at sidde ned. - Tak.
Tal venligst højt, så vi kan høre...
Dr. Cox ejede en hest med Mary Haskins Gray,
som blev trænet af Mary Haskins og Michael Barisone på ejendommen.
Havde du den 4. august en samtale med den tiltalte i staldene på ejendommen?
- Ja. - Bad han dig om noget?
- Ja. - Hvad bad han om?
Han bad om at se en pistol, jeg havde i bilen.
Hvilken pistol var det?
Det er en 9-mm Ruger.
Havde du forbehold ved at give ham den?
Slet ikke på det tidspunkt.
Dr. Cox gav ham pistolen. Den var ikke ladt og lå i kufferten.
Michael Barisone puttede pistolen i sit pengeskab.
Det var tre dage før skyderiet,
hvilket indikerer, at nogen planlagde eller forberedte et drab.
Det var ikke bare en indskydelse.
Det var en kulmination.
Det skyldtes ikke vrangforestillinger, men utilfredshed på begge sider.
Det kulminerede den 7. august,
da en sagsbehandler fra børneforsorgen ankom til gården.
SOCIALRÅDGIVER
Få minutter efter steg Michael Barisone ind i sin bil for at konfrontere Lauren
uden at vide eller forstå, hvorfor socialrådgiveren var der.
Ledte du specifikt efter Michael Barisone?
Nej.
Sagsbehandleren var blevet sendt grundet en anklage fra SafeSport.
At Mary Haskins muligvis forsømte sine børn.
SafeSport spurgte konstant: "Er der mindreårige på ejendommen?"
Jeg er ikke socialrådgiver og har ingen børn, så jeg forstod intet.
Jeg anmeldte ham for det, han gjorde.
Det handlede kun om chikane, mobning og magtmisbrug.
Mens Mary Haskins og sagsbehandleren havde den private samtale,
afbrød han dem tre gange.
Tredje gange sagde han, at han skulle bruge kontoret,
hvor pengeskabet med våben var.
Hans egen ekspert vidnede, at han husker, han tog pistolen,
ladede den og kørte derhen.
Du mindes,
da du interviewede Michael Barisone, at han sagde, han huskede,
at han hentede pistolen, før han kørte derhen?
- Ja. - Det står ikke i rapporten.
Jeg vil ikke spilde nævningenes tid. Jeg accepterer din udlægning.
Han valgte bevidst at gå ind på sit kontor,
hente pistolen, lade den og skjule den i sin lomme.
Han tog derhen velvidende, at nu skulle det slutte.
AFSLUTTENDE BEMÆRKNINGER
Vi får en længere seance her til morgen med afsluttende bemærkninger
i sagen om Michael Barisones drabsforsøg.
Vi henter nævningene ind nu.
Jeg har en forbindelse til nævningene. De værdsætter min lidenskab.
Han kunne have fundet på noget bedre.
"Kanarek havde en pistol. Jeg skøde hende. Jeg fik tæsk!"
"Jeg husker det ikke," hjælper ham ikke.
De tror, at jeg tror på, at Michael Barisone ikke er skyldig.
Jeg har ingen store slogans til jer.
Jeg vil ikke græde.
Jeg vil bede jer følge fakta og anvende loven.
Til sidst beder jeg dem se på beviserne og give os en skyldig-kendelse.
Beder dem stole på sagen, vi kom med.
Udelukkende ud fra, at han brugte et dødbringende våben,
kan I udlede, at han ville dræbe nogen.
Da han åbnede pengeskabet og tog pistolen,
vidste han, hvad han ville gøre.
Det, Lauren Kanarek gjorde mod ham, var forfærdeligt!
Forfærdeligt!
Hvem går så langt, som Lauren Kanarek og Robert Goodwin gjorde?
Hr. Bilinkas sagde det igen og igen om Lauren Kanarek: "Hvem gør sådan?"
Den tiltalte gjorde præcis det samme mod hende.
Michael Barisone var sindssyg på tidspunktet for hændelsen.
Han led af en mental defekt.
Ingen hukommelsesforstyrrelser gør,
at man kun glemmer ens forbrydelse, indtil den er begået.
De havde planlagt at ødelægge Michael Barisone.
Lad dem ikke udnytte jer!
Jeg beder jer om ikke at afsige dom
baseret på sympati, afsky eller følelser.
Find Michael Barisone uskyldig!
Det er det rigtige og retfærdige at gøre.
DOMMEN
Seneste nyt fra New Jersey er, at der er en kendelse.
En dom er klar i sagen om tidligere OL-atlet Michael Barisone.
Dommen er klar for Michael Barisone.
Nævningen havde snakket i dagevis.
Presset steg.
Man ved aldrig, hvad et nævningeting finder på.
Jeg siger til næsten alle ofre, at jeg er sikker på beviserne,
men alt er muligt, når sagen bliver behandlet.
Hr. advokat. Hr. Barisone.
Nævningetinget har fortalt, at de har en kendelse i sagen.
Michael var i fare for at få et hjerteanfald.
Jeg kunne ikke tåle at høre det.
Jeg gik ud og satte mig på trappen med hænderne på hovedet.
Når der er fundet en dom, er det altid stressende,
og det bliver kun værre, når nævningene kommer
og bogstaveligt talt har sagens udfald i deres hænder.
Sid ned, alle sammen.
Hr. formand, værsgo.
Hr. formand, er I nået til enighed i sagen?
Ja.
Angående overlagt drabsforsøg på Lauren Kanarek, hvad er jeres dom?
Uskyldig som følge af sindssyge.
Hvad angår punkt to...
Jeg husker ikke sidst, jeg har hørt det i en dom.
Havde det været midlertidig sindssyge, havde han ikke siddet i retten hver dag
og lignet en galning.
Han spillede skuespil, og nævningetinget åd det rub og stub.
Mange mente, det var skuespil, ikke?
Det er en Oscar-værdig præstation at spille sådan i otte timer.
Folk siger: "Det var skuespil. I fik ham til at spille sådan."
Fuck jer. Det er aldrig sket.
Det var rå menneskefølelser.
De bekendtgjorde dommen over højttaleren til showet i Florida.
Folk til showet jublede og græd.
Hashtag Befri Michael!
Folk skrev til mig: "Se lige kommentarerne."
De sendte mig screenshots.
Meget få mennesker støttede hende.
Kære nævninge, I har nu hørt dommen læst op af jeres forperson.
Den tiltalte, hr. Barisone, bliver hermed tvangsindlagt.
Man må ikke skyde folk.
Det mener jeg stadig.
Fra et civiliseret perspektiv,
selvom man ikke kan lide Lauren og hendes handlinger,
kan jeg simpelthen ikke fatte, at man sagde, det var okay at skyde hende.
Når man knækker, slår man ikke folk ihjel.
Man siger op. Man bliver skilt. Man smider sit barn ud. Man flytter.
Man slår ikke folk ihjel, bare fordi man er sur på dem.
IKKE SKYLDIG GRUNDET SINDSSYGE BETYDER IKKE, AT TILTALTE ER USKYLDIG.
GRUNDET MENTAL SYGDOM ELLER DEFEKT KAN VEDKOMMENDE IKKE HOLDES ANSVARLIG.
ET ÅR SENERE
Endelig frihed!
Retfærdighed! For alle!
Michael Barisone er en fri mand!
- Tak. - Okay.
- Gå hjem og... - Jeg skal være fuld.
Ikke jeg.
Efter dommen om uskyldig grundet sindssyge
blev Michael anbragt på en psykiatrisk institution.
Lægerne lavede en omfattende undersøgelse og afgjorde,
at han ikke havde en mental defekt, og derfor burde løslades.
Jeg var til stede ved retten hver eneste dag.
Gennem det hele voksede vores forhold, og vi havde følelser for hinanden.
Med den dom fulgte en kæmpe lettelse,
for jeg vidste, vi ville have en fremtid sammen.
Jeg sidder her, fordi nogen sagde: "Det var ikke hans skyld."
Om jeg gjorde noget forkert eller ej,
fik jeg en ny chance i livet, og nu vil jeg leve godt.
Stop.
Tak.
Okay, gå videre.
Hvordan kommer du dig efter det?
Det har været en lang rejse.
En meget lang og svær rejse, der aldrig slutter.
Når to kugler får ens lunge til at kollapse fuldstændig,
bliver ens krop aldrig den samme igen.
Jeg tror ikke et øjeblik på, at Michael Barisone er skør.
Der skete noget slemt her.
Jeg tror, at alle involverede har chancen for at starte livet forfra.
Folk siger: "Michael, du har fået livet tilbage..." Nej!
Jeg mistede meget, og jeg har fået meget tilbage,
men der er stadig traumer og stigmatisering.
Der vil være en fodnote ved mig resten af mit liv.
I skal se det her.
Vi har printet alt.
To terabytes. Jeg ved ikke, om alt er her. Det er også vigtige beskeder.
Det er udskrevne SMS'er.
Lad jer ikke opsluge af disse folks vrøvl.
Jeg kan godt vise jer udvekslingen.
Jeg hører igen og igen: "Michael, lad det nu være."
Det kan jeg ikke.
Dette er fra fire minutters lyd.
Denne bunke alene er hundredvis af sider.
Rob, hvor er dr. Hassans...
Hvordan i alverden overlever man det?
Jeg var en lovlydig mand, som aldrig har haft problemer i livet.
- Med side efter side... - Michael, vi...
Drik det her. Slap af.
Vi klarer den.
Troede han, jeg ville brænde laden ned?
Pis med ham. Jeg vil ikke forsvare mig, når han har fundet på det...
Det er utroligt, at et nævningeting kunne nå frem til den dom.
Hun skal genleve det igen og igen. Jeg foretrak, at hun lod være.
Lauren Kanarek sagde i retten:
"Jeg planlagde at ødelægge hans liv."
Lauren, du ville ødelægge mit liv og fejlede.
Hvis jeg faktisk kom med til OL eller VM-finalen,
ville det være det største comeback nogensinde.
- Michael Barisone! - Michael Barisone.
Og det er mit mål.
Jeg er ikke typen, der græder i hjørnet.
Uanset hvad vil jeg fortsætte i denne sportsgren.
Vil man have mig ud, må man dræbe mig, som Michael prøvede.
BÅDE MICHAEL OG LAUREN HAR DOKUMENTERET ET MERE OG MERE ANSPÆNDT FORHOLD.
HVERKEN MARY HASKINS ELLER JUSTIN ØNSKEDE IKKE AT UDTALE SIG.
DEN 15. DECEMBER 2025
BLEV MICHAEL BARISONE PERMANENT BANDSLYST AF SAFESPORT.
SAFESPORT BEGRUNDEDE DET MED SEXCHIKANE,
UACCEPTABEL OPFØRSEL OG BRUD PÅ NGB-REGLER.
UDTALELSE FRA MICHAEL BARISONE:
"SAFESPORTS BANDLYSNING ER ET BRUD PÅ MICHAEL BARISONES RETTIGHEDER,
LIGESOM SAFESPORT HAR GJORT MOD MANGE ANDRE ATLETER.
VI VIL KÆMPE MOD DENNE BESLUTNING OG FÅ MICHAEL RENSET,
HVILKET INKLUDERER SØGSMÅL OG RETSSAGER.
SVAR FRA JON KANAREK:
"...MICHAEL BARISONE FORSØGTE AT DRÆBE MIN DATTER,
DA HAN SKØD HENDE I BRYSTET PÅ TÆT HOLD.
HUN LÅ EN MÅNED PÅ INTENSIV I RESPIRATOR. DET BØR INGEN KVINDE UDSÆTTES FOR."
Tekster af: Jesper Sodemann